ดาบผ่าทางตัน อำนาจ กกต.
ศาลรัฐธรรมนูญปัดวินิจฉัยสูตรคำนวณปาร์ตี้ลิสต์,ร้อนตับแตก อุณหภูมิทะลักปรอท,สถานการณ์แบบที่การไฟฟ้าฝ่ายผลิตแห่งประเทศไทย (กฟผ.) เปิดสถิติความต้องการใช้ไฟฟ้าพีกเป็นรอบที่ 2 ต่อเนื่อง ห่างกันแค่ 4 วัน คือวันที่ 20 เมษายน อยู่ที่ 29,680.3 เมกะวัตต์ และทำ new high ใหม่ ในวันที่ 24 เมษายน อยู่ที่ 30,120.2 เมกะวัตต์,เนื่องจากประชาชนเปิดเครื่องปรับอากาศคลายร้อน ตามอุณหภูมิที่สูงถึง 32.6 องศาเซลเซียสใน กทม. และบางจังหวัดร้อนปรอททะลักไปถึง 34 องศาเซลเซียส,แถมแนวโน้มยังสูงขึ้นต่อเนื่อง คาดอาจเห็นตัวเลขพีกเกิดขึ้นอีก,คนไทยต้องเผชิญกับสภาพอากาศร้อนตับแลบจนกว่าจะเข้าฤดูฝนในกลางเดือนพฤษภาคม,ในห้วงสถานการณ์การเมืองที่ร้อนระอุต่อเนื่องเหมือนกัน นับตั้งแต่วันเลือกตั้ง 24 มีนาคม ถึงตรงนี้ครบ 1 เดือนเต็มแล้ว ยังตั้งรัฐบาลไม่ได้,เป็นความแปลกใหม่ของการเมืองไทย จากเงื่อนไขรัฐธรรมนูญ,นั่นก็เพราะตัวเลขเสียง ส.ส.ที่ก้ำกึ่งสูสี ไม่มีฝั่งไหนชิงตั้งรัฐบาลได้แบบชนะเด็ดขาด อีกทั้งตัวเลขที่ยังไม่ชัวร์ โดยเฉพาะในส่วนของการคำนวณ ส.ส.ระบบบัญชีรายชื่อ,ไม่รู้จะยึดถือสูตรไหน แม้แต่คณะกรรมการการเลือกตั้ง (กกต.) ภายใต้การนำของนายอิทธิพร บุญประคอง ประธาน กกต. ก็ยังลังเลๆ,แต่ล่าสุดก็มองได้ในมุมที่เกิดความชัดเจนขึ้นมาอีกขั้นหนึ่ง เมื่อศาลรัฐธรรมนูญมีมติไม่รับคำร้องกรณีที่ กกต.ยื่นขอให้ศาลรัฐธรรมนูญพิจารณาวินิจฉัยเกี่ยวกับปัญหาการคำนวณ ส.ส.บัญชีรายชื่อ,โดยระบุ กรณีดังกล่าวเป็นหน้าที่และอำนาจของ กกต. ตามรัฐธรรมนูญมาตรา 91 และ พ.ร.บ.ประกอบรัฐธรรมนูญว่าด้วยการเลือกตั้ง ส.ส.มาตรา 128 ซึ่งต้องกระทำหลังจากมีการประกาศผลการเลือกตั้งแบบแบ่งเขตเลือกตั้งแล้ว,แต่ข้อเท็จจริงตามคำร้องยังไม่ปรากฏว่า กกต.ได้ใช้หน้าที่และอำนาจตามที่รัฐธรรมนูญ และกฎหมายบัญญัติ จึงยังไม่ถือว่ามีปัญหาเกี่ยวกับหน้าที่และอำนาจของ กกต.เกิดขึ้นแล้ว คำร้องของ กกต.ในส่วนนี้จึงไม่ต้องด้วยหลักเกณฑ์ตามรัฐธรรมนูญมาตรา 210 วรรคหนึ่ง (2) ประกอบ พ.ร.บ.ประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ.2561 มาตรา 44 ที่ศาลรัฐธรรมนูญจะรับไว้พิจารณาวินิจฉัยได้,ในมุมหนึ่งคือศาลรัฐธรรมนูญปัด ไม่รับเผือกร้อนที่ กกต.โยนให้,แต่อีกมุมก็ตอกย้ำกันเป็นนัย มันคืออำนาจของ กกต.,ในเมื่อรัฐธรรมนูญมอบสิทธิให้เป็นผู้บริหารจัดการเลือกตั้งตามอำนาจหน้าที่,ศาลรัฐธรรมนูญผลักอำนาจกลับมาอยู่ในกำมือของ กกต.,ในจังหวะที่พอดีกับ ใบส้ม ใบแรกที่ กกต.แจกให้กับนายสุรพล เกียรติไชยากร ว่าที่ ส.ส.เชียงใหม่ พรรคเพื่อไทย โดน กกต.สั่งเพิกถอนสิทธิสมัครไว้เป็นการชั่วคราว 1 ปี เพราะพฤติการณ์เข้าข่ายผิด พ.ร.บ.ประกอบรัฐธรรมนูญว่าด้วยการเลือกตั้ง ส.ส.มาตรา 73 (2) ให้ เสนอให้ สัญญาว่าจะให้เงินหรือทรัพย์สินหรือประโยชน์อื่นใดไม่ว่าโดยตรงหรือโดยอ้อมแก่ชุมชน สมาคม มูลนิธิ วัด สถานศึกษา สถานสงเคราะห์ หรือสถาบันอื่นใด,สั่งเลือกตั้งใหม่ ส.ส.เขต 8 เชียงใหม่ ประเดิมแจ็กพอตพรรคเพื่อไทย,ดาบอาญาสิทธิ์ กกต.เริ่มแสดงอิทธิฤทธิ์,และจุดที่เป็นไฮไลต์จริงๆก็อยู่ที่คิว 7 เสือมีมติแจ้ง,ข้อกล่าวหานายธนาธร จึงรุ่งเรืองกิจ หัวหน้าพรรคอนาคตใหม่ กรณีถูกร้องเรียนว่า ถือครองหุ้นบริษัท วี–ลัค มีเดีย จำกัด เข้าข่ายเป็นผู้มีลักษณะต้องห้ามมิให้ใช้สิทธิสมัครรับเลือกตั้งตามรัฐธรรมนูญปี 2560 มาตรา 98 (3) และ พ.ร.บ.ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.2561 มาตรา 42 (3),ตามเอกสารหลักฐานที่มีมูลพอให้เกิดข้อสงสัย,โดยนายธนาธรมีสิทธิที่จะไม่ให้ถ้อยคำ หรือมีหนังสือชี้แจงแสดงพยานหลักฐานแก้ข้อกล่าวหา และมีสิทธิจะให้ทนายความหรือบุคคลซึ่งไว้วางใจเข้าร่วมฟังการชี้แจงแสดงหลักฐานแก้ข้อกล่าวหาได้ใน 7 วัน นับแต่วันที่ได้รับหนังสือแจ้งข้อกล่าวหา,ทำให้ พ่อน้องฟ้า ต้องรีบแจ้นบินด่วนกลับจากโรดโชว์ประชาธิปไตย จัดฉากเดินหมากโลกล้อมประเทศไทยอยู่ที่ยุโรป กลับมารับสถานการณ์ที่ไม่คาดคิด,และก็ตามฟอร์ม ไพร่หมื่นล้าน ประกาศลั่นกลางวงกองเชียร์ลุง ป้า น้า อา น้องฟ้าที่ไปรับถึงสนามบิน,สบายใจมาก มั่นใจไม่ได้ทำผิด ใบส้มใช้กับตนเองไม่ได้,แต่ในอาการของการแสดงความมั่นอกมั่นใจต่อหน้าผู้สนับ,สนุน มันก็แฝงไว้ด้วยเหลี่ยมการต่อสู้ที่จับทางได้ กับมุกที่หัวหน้า พรรคอนาคตใหม่ประกาศ งานนี้ไม่ได้สู้เพื่อตัว ธนาธร,แต่เป็นการสู้เพื่อประชาธิปไตย ล้มล้างอำนาจเผด็จการที่ไม่เป็นธรรม,พ่อน้องฟ้า ยกตัวเองเป็นสัญลักษณ์ ประชาธิปไตย,นั่นก็เป็นอะไรที่ ธนาธร เองก็รู้เกมดี ถ้าสู้ด้วยหลักทางกฎหมาย โอกาสรอดยาก,ตามรูปการณ์ที่ถึงขั้นใช้มือระดับ ด็อกเตอร์อังดัวร์,นายปิยบุตร แสงกนกกุล เลขาธิการพรรคอนาคตใหม่ เป็นทนายแก้ต่างทางกระแสสื่อมวลชน,ลงลึกแบบที่งัดหลักฐาน อีซี่ พาส ทางด่วนมายืนยัน,แต่ด้วยความเป็นอาจารย์ที่เก่งทฤษฎี อ่อนเชิงในทางปฏิบัติ ตามรูปการณ์มันก็เลยเหมือนยิ่งดิ้นยิ่งมัด,โดนดักทางจับ โป๊ะแตก พูดขัดแย้งขัดลำกันเอง,โดยรูปการณ์ที่เซียนกฎหมายฟันธง เบาสุด กกต.แจก ใบส้ม ปมคุณสมบัติ ลักษณะต้องห้ามสมัคร ส.ส.,แต่ถ้าลามเป็นคดีอาญา ฐานที่รู้อยู่แล้วว่าขาดคุณสมบัติในการลงสมัครแต่ยังมาลงสมัคร ส.ส. นั่นก็ส่อพัฒนา,ถึงขั้นอาจโดน ยุบพรรค เพราะนายธนาธรมีตำแหน่งหัวหน้าพรรคใช้ตำแหน่งรับรองผู้สมัคร เข้าข่ายรู้เห็นเป็นใจส่งตัวเองและสมาชิกลงสมัคร ส.ส.ทั้งที่ขาดคุณสมบัติ,นั่นยังไม่ว่ากันในฐานปลอมเอกสารหลักฐาน ช่วยกันปกปิดความผิด ไฟจุดติดจนเสี่ยงลามถึงมารดานาย,ธนาธรที่อ้างว่าเป็นผู้รับโอนหุ้น มันก็จะ โก โซ บิ๊ก ไปกันใหญ่,นั่นเลยทำให้ได้เห็นยุทธศาสตร์การต่อสู้ เจ้าตัวประกาศไม่ได้สู้เพื่อตัว ธนาธร,พลิกเหลี่ยมสู้เพื่อประชาธิปไตย ปลุก 6 ล้านเสียง กดดันวัดใจ กกต.,แต่จับทาง 7 เสือ กกต.ก็ไม่ได้ลนลานตามเสียงขู่เกมมวลชนแต่อย่างใด ในมุมอย่างที่นายแสวง บุญมี รองเลขาธิการ กกต. ยืนยันก่อนวันรับสมัครเลือกตั้ง กกต.มีอำนาจเพียงตรวจสอบลักษณะต้องห้าม ที่มีข้อมูลอยู่ในหน่วยงานของรัฐจำนวน 23 หน่วยเท่านั้น,แต่ถ้าเป็นลักษณะต้องห้าม ที่มีข้อมูลอยู่ในหน่วยงานเอกชนยังไม่สามารถตรวจสอบได้ จึงต้องให้ผู้สมัครรับรองตนเองไว้ว่าเป็นผู้ไม่มีลักษณะต้องห้ามก่อน หากภายหลังปรากฏว่ามีลักษณะต้องห้ามอันเป็นการฝ่าฝืนกฎหมายเกี่ยวกับการเลือกตั้ง และพรรคการเมือง กกต.ก็จะดำเนินการตามหน้าที่และอำนาจที่กำหนดไว้ในกฎหมาย ไม่ว่าจะเป็นก่อนหรือหลังเลือกตั้ง หรือประกาศผลเลือกตั้ง,หักลำ ปิยบุตร-ธนาธร กกต.มีอำนาจแจกใบส้ม ล้านเปอร์เซ็นต์,กกต.แสดงอิทธิฤทธิ์ดาบอาญาสิทธิ์,ตามจังหวะที่ กกต. เครื่องติด แล้ว ไม่ใช่แค่ปมร้อนๆ แหลมๆของ ธนาธร ที่จ่อ ใบส้ม,แต่ในปมปัญหาใหญ่กว่า นั่นคือการคำนวณคะแนน ส.ส.ระบบบัญชีรายชื่อ ภายหลังศาลรัฐธรรมนูญไม่รับตีความ ยัดอำนาจกลับมาอยู่ในมือ 7 เสือ กกต.,สอนมวย ต้องทำหน้าที่ตามกฎหมาย,นายแสวงก็แถลงทันที กกต.จะดำเนินการตามหน้าที่และอำนาจในการคำนวณจำนวน ส.ส.แบบบัญชีรายชื่อ ภายหลังการประกาศผลการเลือกตั้ง ส.ส.แล้ว โดยจะคำนึงถึงวิธีการตาม พ.ร.บ.ประกอบรัฐธรรมนูญว่าด้วยการเลือกตั้ง ส.ส. มาตรา 128 ที่สำนักงาน กกต.เสนอให้ กกต.พิจารณา หรือวิธีการคำนวณอื่นๆอย่างรอบคอบ เพื่อให้ได้จำนวน ส.ส.แบบบัญชีรายชื่อ ครบถ้วนตามที่กฎหมายกำหนดไว้,โดยเฉพาะในส่วนการคำนวณตามแบบของคณะกรรมการร่างรัฐธรรมนูญ (กรธ.) ก็ถือเป็นทางเลือกหนึ่งของ กกต. เพราะวิธีการนี้ได้เสนอมาตลอด 2 ปี ไม่เคยมีการโต้แย้ง รวมทั้งได้มีการเผยแพร่ พรรคการเมืองที่ได้ติดตามก็น่าจะทราบสูตรอยู่แล้ว เพียงแต่ยังไม่มีผลคะแนนการเลือกตั้งออกมา,อ่านตามรูปการณ์ กกต.มีแนวโน้มเดินตาม กรธ.ยึดเจตนารมณ์รัฐธรรมนูญ ไม่ให้คะแนนตกน้ำ,โอกาสอานิสงส์ตกกับพรรคเล็กได้แต้มกันถ้วนหน้า,และโดยรูปการณ์ก็มีแนวโน้มเข้าทางขั้วพลังประชารัฐได้ เก็บเบี้ยใต้ถุนร้าน รวมเสียงจัดตั้งรัฐบาล แต่สมการ,ตัวเลขจะไม่เข้าเหลี่ยมขั้ว ทักษิณ มีโอกาสจัดได้แค่ รัฐบาลลม,แน่นอน มันก็ก่อแรงกระเพื่อม ตามรูปเกมหนีไม่พ้นโดนร้องศาลรัฐธรรมนูญ พึ่งศาลปกครอง วิ่งฟ้องผู้ตรวจการแผ่นดิน ไปยันกระบวนการล้มกระดานให้เลือกตั้งโมฆะ,ตามฟอร์มของผู้พลาดหวัง เดิมพันเกมชิงพลิกขั้วอำนาจพัง,แต่ทั้งนี้ทั้งนั้น ไม่ว่ากระแสมวลชน เสียงขู่ระดมม็อบกดดัน มันก็แค่เกมวัดใจ ตราบใดที่ยึดตามรัฐธรรมนูญ กกต.แสดงถึงการใช้อำนาจอย่างรอบคอบ ใช้ดาบอาญาสิทธิ์อย่างชอบธรรมไม่ต้องเสี่ยงคุก,การเมืองเดินหน้าต่อได้ ไม่มีทางตัน,ต่อให้พลังกองหนุน 6 ล้านเสียง หรือกี่สิบล้านเสียง มันไม่มีอะไรอยู่เหนือกฎหมาย,เหนืออื่นใด ในห้วงเวลาประวัติศาสตร์ สัปดาห์สำคัญที่เข้าสู่โหมดพระราชพิธีบรมราชาภิเษก ภาพความสวยงาม บรรยากาศความศักดิ์สิทธิ์ ความภาคภูมิใจในอารยธรรมของไทย จะปรากฏสู่สายตาโลก,พวกผิดคิวก่อความวุ่นวายในเกมชิงอำนาจโดยไม่ดูกาลเทศะ จ้องก่อชนวนม็อบปลุกมวลชน,ตัวอย่างมีให้เห็นแล้ว บางคนติดคุกบางคนไม่มีแผ่นดินอยู่.,ทีมการเมือง
ในห้วงสถานการณ์การเมืองที่ร้อนระอุต่อเนื่องเหมือนกัน นับตั้งแต่วันเลือกตั้ง 24 มีนาคม ถึงตรงนี้ครบ 1 เดือนเต็มแล้ว ยังตั้งรัฐบาลไม่ได้ เป็นความแปลกใหม่ของการเมืองไทย จากเงื่อนไขรัฐธรรมนูญ
เลือกตั้ง62,ศาลรัฐธรรมนูญ,ส.ส.ปาร์ตี้ลิสต์,วิเคราะห์การเมือง,ทีมการเมือง,เลือกตั้ง